open-index/open-wikipedia-markdown huggingface dataset:
Τόμας Νόρτον

Ο **Τόμας Νόρτον** (αγγλικά: Thomas Norton) (1532- 1584) ήταν Άγγλος νομικός, πολιτικός, ποιητής και θεατρικός συγγραφέας.
## Βιογραφικά στοιχεία
Ο Τόμας Νόρτον γεννήθηκε το 1532 στο Λονδίνο, σπούδασε στο πανεπιστήμιο του Κέιμπριτζ και το 1555 έγινε δεκτός για νομικές σπουδές στο Ίνερ Τεμπλ, το ίδιο έτος παντρεύτηκε τη Μάρτζερυ Κράνμερ, κόρη του Αρχιεπισκόπου του Κάντερμπερυ και ηγετικού στελέχους της Αγγλικής Μεταρρύθμισης Τόμας Κράνμερ. Το 1562 έγινε μέλος της Βουλής των Κοινοτήτων για την εκλογική περιφέρεια Μπέργουικ. Πήρε μέρος σε διάφορες πολιτικές και θρησκευτικές διαμάχες, καταφέρθηκε κατά του Καθολικισμού γράφοντας πολυάριθμα αντικαθολικά φυλλάδια. Όσον αφορά τις θρησκευτικές απόψεις του, εμπνεύστηκε από τις ιδέες του πεθερού του και ο Καλβινισμός του μεγάλωσε με τα χρόνια, στο τέλος της καριέρας του έγινε απόλυτα φανατικός. Ο ζήλος και η σκληρότητα που επέδειξε στη δίωξη των Καθολικών, ως επίσημος λογοκριτής τους από το 1581 και μετά, τον οδήγησε να παρευρεθεί σε πολλές ανακρίσεις στον Πύργο του Λονδίνου όπου χρησιμοποιούσαν όργανα βασανιστηρίων όπως ένα ξύλινο πλαίσιο, που τέντωνε το σώμα μέχρι να σπάσουν οι αρθρώσεις και μετά να αποκολληθούν από το υπόλοιπο σώμα, γεγονός που αμαύρωσε το όνομά του.

Τελικά, ο φανατικός πουριτανισμός του έκανε ακόμη και τους Άγγλους επισκόπους να τον φοβηθούν. Καθαιρέθηκε από τη θέση του και φυλακίστηκε στον Πύργο του Λονδίνου. Απελευθερώθηκε σύντομα, αλλά η υγεία του επηρεάστηκε και στις 10 Μαρτίου 1584 πέθανε στο σπίτι του στο Μπέντφορντσαϊρ.

## Λογοτεχνικό έργο
Ο Νόρτον από τα 18 του χρόνια, συνέθετε στίχους. Είναι γνωστός στην αγγλική λογοτεχνία κυρίως για την τραγωδία *[[Γκόμπροντουκ (θεατρικό έργο)|Γκόμπροντουκ]]* (1561), την πρώτη αγγλική τραγωδία που γράφτηκε σε στίχους χωρίς ομοιοκαταληξία (κενός στίχος), την οποία έγραψε μαζί με τον Τόμας Σάκβιλ. Μετέφρασε επίσης έργα του Καλβίνου (1561).

## Παραπομπές


Κατηγορία:Άγγλοι θεατρικοί συγγραφείς
Κατηγορία:Άγγλοι πολιτικοί
Μοµελοτινίβη

Η **µοµελοτινίβη** (αγγλ. *momelotinib*) είναι φαρμακευτική δραστική ένωση, που είναι ένας αναστολέας της JAK1/2 και του ACVR1. Από τον Σεπτέμβριο 2023 πωλείται με την εμπορική ονομασία ***Ojjaara*** ως ένα αντικαρκινικό φάρμακο που χρησιμοποιείται για τη θεραπεία της μυελοΐνωσης.  Είναι αναστολέας της κινάσης Janus και λαμβάνεται από το στόμα.

Οι πιο συχνές παρενέργειες που επιφέρει, περιλαμβάνουν ζάλη, κόπωση, βακτηριακή λοίμωξη, αιμορραγία, θρομβοπενία, διάρροια και ναυτία. 

Εγκρίθηκε για ιατρική χρήση στις Ηνωμένες Πολιτείες Αμερικής τον Σεπτέμβριο του 2023.

## Ιατρικές χρήσεις
Η µοµελοτινίβη ενδείκνυται για τη θεραπεία της μυελοΐνωσης ενδιάμεσου ή υψηλού κινδύνου σε ενήλικες με αναιμία.

## Φαρμακολογία
Είναι ένας αναστολέας των κινασών Janus JAK1 και JAK2, ενεργώντας ως ανταγωνιστής ATP με τιμές IC 11 και 18 nM, αντίστοιχα. Ο αναστολέας είναι σημαντικά λιγότερο δραστικός έναντι άλλων κινασών, συμπεριλαμβανομένου του JAK3 (IC50 = 0,16 *μ* M).

## Παραπομπές

## Εξωτερικοί σύνδεσμοι
** 
** 

Κατηγορία:Νιτρίλια
Χρυσοχλαμύδα

Η **χρυσοχλαμύδα** ή **χρυσοχλαμύς** (λατινική και επιστημονική ονομασία *Chrysochlamys*) είναι γένος δικοτυλήδονων φυτών που ανήκει στην οικογένεια κλουσιοειδή.

## Συνωνυμία
Το μονοτυπικό γένος ***Balboa*** που ορίσθηκε από τους Ζυλ Εμίλ Πλανσόν (*Planch.*) & Χοσέ Χερόνιμο Τριάνα (*Triana*) θεωρείται πλέον συνώνυμο με το *Chrysochlamys*.

## Είδη
Σήμερα αναγνωρίζονται πολλά είδη στο γένος *Chrysochlamys*, μεταξύ των οποίων είναι και τα εξής:

* *Chrysochlamys allenii*, (Maguire) Hammel
* *Chrysochlamys alterninervia*, Cuatrec.
* *Chrysochlamys angustifolia*, (Maguire) Hammel
* *Chrysochlamys balboa*, Hammel
* *Chrysochlamys bracteolata*, Cuatrec.
* *Chrysochlamys caribaea*, Urb.
* *Chrysochlamys chrisharonii*, Vásquez & R.Rojas
* *Chrysochlamys clusioides*, Griseb.
* *Chrysochlamys colombiana*, (Cuatrec.) Cuatrec.
* *Chrysochlamys conferta*, Cuatrec.
* *Chrysochlamys costaricana*, (Oerst.) Hemsl.
* *Chrysochlamys cuneata*, (Planch. & Triana) Cuatrec.
* *Chrysochlamys dependens*, Planch. & Triana
* *Chrysochlamys eclipes*, L.O.Williams
* *Chrysochlamys floribunda*, Cuatrec.
* *Chrysochlamys glauca*, (Oerst. από Planch. & Triana) Hemsl.
* *Chrysochlamys gloriosa*, Cuatrec.
* *Chrysochlamys goudotii*, Planch. & Triana
* *Chrysochlamys grandifolia*, (L.O.Williams) Hammel
* *Chrysochlamys laxa*, Planch. & Triana
* *Chrysochlamys macrophylla*, Pax
* *Chrysochlamys membrillensis*, (D'Arcy) Hammel
* *Chrysochlamys micrantha*, Engl.
* *Chrysochlamys multiflora*, Poepp.
* *Chrysochlamys nicaraguensis*, (Oerst., Planch. & Triana) Hemsl.
* *Chrysochlamys pachypoda*, Planch. & Triana
* *Chrysochlamys pauciflora*, Steyerm.
* *Chrysochlamys pavonii*, Planch. & Triana
* *Chrysochlamys psychotriifolia*, (Oerst. από Planch. & Triana) Hemsl.
* *Chrysochlamys saldanhae*, (Engl.) Oliveira-Filho
* *Chrysochlamys silvicola*, (Hammel) Hammel
* *Chrysochlamys skutchii*, Hammel
* *Chrysochlamys tenuifolia*, Cuatrec.
* *Chrysochlamys tenuis*, Hammel
* *Chrysochlamys ulei*, Engl.
* *Chrysochlamys weberbaueri*, Engl.

## Εξωτερικοί σύνδεσμοι
* «Γένος ''Chrysochlamys''» στο *iNaturalist*

Χρυσοχλαμυδα
Λωροστήμονας

Ο **λωροστήμονας** ή **λωροστήμων** (λατινική και επιστημον. ονομασία *Lorostemon*) είναι γένος δικοτυλήδονων φυτών, που ανήκει στην οικογένεια κλουσιοειδή.

Σήμερα αναγνωρίζονται γενικότερα τα εξής 5 είδη λωροστήμονα, όλα ιθαγενή της τροπικής Νότιας Αμερικής:

* *Lorostemon bombaciflorus*, Ducke
* *Lorostemon coelhoi*, Paula
* *Lorostemon colombianus*, Maguire
* *Lorostemon negrensis*, Fróes
* *Lorostemon stipitatus*, Maguire

## Παραπομπές


Λωροστημ
Τριγωνοβάλανος

Η **τριγωνοβάλανος** (λατινική και επιστημονική ονομασία *Trigonobalanus*) είναι γένος δικοτυλήδονων φυτών, που ανήκει στην οικογένεια της βελανιδιάς, τα φηγοειδή. Το γένος περιλαμβάνει αειθαλή δέντρα των υποτροπικών και τροπικών κλιμάτων. Σήμερα αναγνωρίζονται γενικώς τα εξής τρία είδη τριγωνοβάλανου:

* *[[Trigonobalanus doichangensis]]*, (A.Camus) Forman (συνώνυμο *Formanodendron doichangensis*, Nixon & Crepet) - από τις υποτροπικές περιοχές του Γιουνάν μέχρι τη βόρεια Ταϊλάνδη
* *[[Trigonobalanus excelsa]]*, Lozano, Hern. Cam. & Henao (συνώνυμο *Colombobalanus excelsa*, Nixon & Crepet) - ενδημικό της Κολομβίας
* *[[Trigonobalanus verticillata]]*, Forman - Ινδονησία και Μαλαϊκή Χερσόνησος

Αυτά τα είδη εμφανίζουν μεγάλη διαφορά στη γεωγραφική κατανομή τους, καθώς το ένα συναντάται μόνο στην τροπική Νότια Αμερική, ενώ τα δύο άλλα μόνο στη νοτιοανατολική Ασία. Μαζί με άλλους λόγους, αυτό έχει οδηγήσει κάποιους βοτανολόγους να τα θεωρούν ως τρία διαφορετικά *γένη*, το **φορμανόδενδρο**, την **κολομβοβάλανο** και την τριγωνοβάλανο *s.s.* = *Trigonobalanus verticillata*, όπως υποδεικνύεται παραπάνω.

## Εξωτερικοί σύνδεσμοι

* BFK Forest Herbarium Ταϊλάνδης: ''Trigonobalanus doichangensis'' (περιγραφή με φωτογραφίες)
* ''Formanodendron doichangensis'' στο «Flora of China»
* Φωτογραφία του ''Colombobalanus excelsa''

Τριγωνοβαλαν
Τικόδενδρο

Το **τικόδενδρο(ν)** (λατινική και επιστημονική ονομασία *Ticodendron*) είναι γένος δικοτυλήδονων φυτών, που ανήκει στη δική του, ξεχωριστή οικογένεια, τα **τικοδενδροειδή** (*Ticodendraceae*), της οποίας αποτελεί το μοναδικό γένος. Με τη σειρά του, το τικόδενδρο έχει μόνο ένα είδος, το **τικόδενδρον το άγνωστον** (*Ticodendron incognitum*). Η οικογένειά του συγγενεύει γενετικώς περισσότερο με τα φυτά της οικογένειας της σημύδας, τα σημυδοειδή.

Το τικόδενδρο ανακαλύφθηκε μόλις το 1989 στην Κόστα Ρίκα, μη έχοντας γίνει αντιληπτό νωρίτερα εξαιτίας του ενδιαιτήματός του σε ανεπαρκώς εξερευνημένα δάση νεφών, αλλά και εξαιτίας της πολύ «συνηθισμένης» του όψης. Περαιτέρω έρευνες έδειξαν ότι η γεωγραφική κατανομή του εκτείνεται από το νότιο Μεξικό (πολιτείες Βερακρούς, Οαχάκα και Τσιάπας) σε όλη την Κεντρική Αμερική μέχρι και τον Παναμά.

Το φυτό είναι δέντρο με ύψος από 20 έως 30 μ. σε πλήρη ανάπτυξη, που μοιάζει εκ πρώτης όψεως με σκλήθρα. Τα φύλλα του είναι εναλλασσόμενα, απλά, με μήκος 5 έως 12&nbsp;εκατοστά και οδοντωτό χείλος (περίμετρο). Είναι φυτό δίοικο, δηλαδή υπάρχουν ξεχωριστά αρσενικά και θηλυκά φυτά.

## Απολιθώματα
Απολιθωμένοι καρποί του εξαφανισμένου είδους †*Ferrignocarpus bivalvis* από το Μέσο Ηώκαινο, που ανακαλύφθηκαν στο Όρεγκον αλλά και σε στρώματα από το κατώτερο Ηώκαινο της νότιας Αγγλίας (Άργιλοι του Λονδίνου), είναι πολύ παρόμοιοι μορφολογικώς και ανατομικώς με τους καρπούς του σημερινού τικόδενδρου.

## Παραπομπές


## Εξωτερικοί σύνδεσμοι
* Το τικόδενδρο στη «Βάση δεδομένων οικογενειών νεοτροπικών φυτών» (www.lacistemataceae.org/NPFD)
* Χάρτης γεωγραφικής κατανομής

Κατηγορία:Φηγώδη
Κατηγορία:Χλωρίδα του Μεξικού
Κατηγορία:Χλωρίδα της Κεντρικής Αμερικής
Άμανφορντ

Το **Άμανφορντ** ή **Ράνταμαν** (αγγλ. *Ammanford*, ουαλ. *Rhydaman*) είναι κωμόπολη στη νότια Ουαλία, στην κομητεία Καρμάρδενσαρ, με πληθυσμό 5.411 κατοίκους στην απογραφή του 2011, με την πολεοδομική της περιοχή να φθάνει τους 7.945 κατοίκους. Παλαιότερα ήταν μια πόλη ανθρακωρύχων. Το Άμανφορντ εξυπηρετείται από τον σιδηρόδρομο. Είναι «αδελφοποιημένο» με την κωμόπολη Μπρεγιέ της βόρειας Γαλλίας.

## Ιστορία
Το Άμανφορντ είναι σχετικώς νέος οικισμός, αρχικώς γνωστός ως **Κρος Ινν** από ένα πανδοχείο (*inn*) που βρισκόταν σε ένα σταυροδρόμι. Κατά τον 19ο αιώνα, ως αποτέλεσμα της αναπτύξεως του εμπορίου του γαιάνθρακα (ανθρακίτη) και των φύλλων επικασσιτερωμένου χάλυβα, ο οικισμός αναπτύχθηκε γύρω από το πανδοχείο (που σήμερα είναι η κεντρική πλατεία Ammanford Square).

Καθώς ο οικισμός μεγάλωνε, επιφανείς κάτοικοί του κατέληξαν στην άποψη ότι η ονομασία του θα έπρεπε να αλλάξει, καθώς υπήρχαν και άλλα τοπωνύμια «Κρος Ινν» στην κομητεία. Τον Νοέμβριο του 1880, μετά από μερικές δημόσιες συναντήσεις, αποφασίσθηκε να υιοθετήσουν τη σημερινή ονομασία Άμανφορντ (δηλαδή πέρασμα στον ποταμό Άμαν). Χρειάσθηκαν ωστόσο αρκετά χρόνια ώσπου να γίνει ευρύτερα αποδεκτή η νέα ονομασία. Τον Ιούνιο του 1883 η σιδηροδρομική εταιρεία Great Western Railway άλλαξε την ονομασία τού εκεί σταθμού της από «Κρος Ινν» σε «Άμανφορντ», αλλαγή που καλοδέχτηκαν οι κάτοικοι και οι έμποροι.

Η «Απεργία ανθρακίτη του Άμανφορντ» το 1925 εξελίχθηκε σε εξέγερση των ανθρακωρύχων, που πήραν βίαια τον έλεγχο της κωμόπολης και τον διατήρησαν επί δεκαήμερο. Οι απεργοί έστησαν ενέδρα σε 200 αστυνομικούς του Γκλάμοργκαν στη Γέφυρα Πόνταμαν στη αποκληθείσα «Μάχη του Άμανφορντ».

Το Άμανφορντ φιλοξένησε το μεγάλο ποιητικό και μουσικό φεστιβάλ Εθνικό Αϊστέντβοντ της Ουαλίας δύο φορές, το 1922 και το 1970.

## Αθλητισμός
Υπάρχει τοπική ποδοσφαιρική ομάδα, η *Ammanford A.F.C.*, που παίζει στο πρωτάθλημα Νότιας Ουαλίας (*Cymru South*), ενώ η ομάδα ράγκμπι γιούνιον της κωμόπολης, η *Ammanford RFC*, είναι ιστορικότερη, έχοντας ιδρυθεί το 1887, και παίζει στα πρωταθλήματα της Ουαλικής Ενώσεως Ράγκμπι. Η τοπική ομάδα κρίκετ (*Ammanford Cricket Club*) αποτελεί μεγάλο παράγοντα στον αθλητισμό της κοινότητας και κέρδισε το Πρωτάθλημα Α΄ κατηγορίας της Νότιας Ουαλίας το 2012, αλλά το 2013 υποβιβάσθηκε.

## Αξιοσημείωτοι άνθρωποι
Στο Άμανφορντ έζησε τα παιδικά του χρόνια ο ηθοποιός Τζον Ρις-Ντέιβις, όπως και ο πολιτικός Άνταμ Πράις, ηγέτης του κόμματος της Ουαλίας (*Plaid Cymru*), αν και κανένας τους δεν γεννήθηκε εκεί. Γεννηθείσα στην κωμόπολη είναι η ηθοποιός Αλεξάντρα Ρόουτς.

## Παραπομπές


## Πηγές
* 
* Το λήμμα «Άμμανφορντ» στη *Νέα Ελληνική Εγκυκλοπαίδεια* «Χάρη Πάτση», τόμ. 5, σελ. 25

## Εξωτερικοί σύνδεσμοι

* ''Ανεπίσημος'' ιστότοπος για την κωμόπολη 

Αμανφορντ
Αμμάρ ιμπν Γιασίρ

Ο **Αμμάρ ιμπν Γιασίρ** (αραβ. عمار بن ياسر) ήταν ένα σημαντικό πρόσωπο στην απαρχή της ιστορίας του Ισλάμ, του οποίου το πλήρες όνομα είναι **Αμπού ι-Γιακζάν Αμμάρ ιμπν Γιασίρ ιμπν Αμίρ ιμπν Μαλίκ αλ-Ανσί αλ-Μαντίτζι** (αραβ. أبو اليقظان عمار ابن ياسر ابن عامر ابن مالك العنسي المذحجي). Είναι επίσης γνωστός ως **Αμπού ι-Γιακζάν Αμμάρ ιμπν Σουμάγια** (αραβ.أبو اليقظان عمار ابن سمية) και ήταν ένας από τους μουχατζιρούν, δηλαδή τους λίγους συντρόφους που συνόδευσαν τον προφήτη Μωάμεθ στη φυγή του από τη Μέκκα στη Μεδίνα (Εγίρα), και ένας από τους πλέον αφοσιωμένους οπαδούς του.

Ο Αμμάρ ήταν γόνος του οίκου των Μπανού Μαχζούμ και γεννήθηκε περί το έτος 567 μ.Χ.. Γονείς του ήταν ο Γιασίρ ιμπν Αμίρ και η Σουμάγια μπιντ Χαμπάτ, που υπήρξαν οι πρώτοι μάρτυρες του Ισλάμ στην ιστορία. Σχετικώς νέος ακόμα (το 614 ή το 615 μ.Χ.) ο Αμμάρ προσηλυτίσθηκε στη νέα θρησκεία μετά από πρόσκληση του Αμπού Μπακρ, καθιστάμενος έτσι ένας από τους πρώτους Μουσουλμάνους στην ιστορία. Αργότερα βασανίσθηκε και ο ίδιος μαζί με τους γονείς του από τους άπιστους Κουραΐς για να επιστρέψει στην ειδωλολατρική πολυθεϊστική θρησκεία Βαθμιαία, ο Αμμάρ αναδείχθηκε σε έναν από τους πλέον εξέχοντες οπαδούς του Μωάμεθ, συμμετέχοντας σε όλες τις στρατιωτικές συγκρούσεις και μάχες του, όπως στη Μάχη του Μπαντρ. Εκτός των άλλων, ο Αμμάρ έγινε ο πρώτος Μουσουλμάνος που έκτισε ποτέ τέμενος (τζαμί). 

Μετά τον θάνατο του Προφήτη, ο Αμμάρ παρέμεινε πιστός στον Αλή και για τον λόγο αυτόν αναφέρεται από τους Σιίτες Μουσουλμάνους ως ένας από τους «4 Συντρόφους». Οι Μουσουλμάνοι θεωρούν ότι το τέλος του Αμμάρ υπήρξε μοναδικό ανάμεσα στις μοίρες των οπαδών του Προφήτη, καθώς η παράδοση τοποθετεί τον θάνατό του μαχόμενου σε ηλικία 93 ετών (!) στη Μάχη του Σιφίν (657 μ.Χ.) και αυτό εκλαμβάνεται ως η αποφασιστική διάκριση ανάμεσα στην ομάδα των δικαίων και σε εκείνη των αμαρτωλών κατά την Πρώτη Φίτνα.

* Ο τάφος του Αμμάρ βρίσκεται στη Ράκκα της βόρειας Συρίας μαζί με εκείνον του Ογάις αλ-Καρανί (που επίσης σκοτώθηκε στη Μάχη του Σιφίν). Από το 2003 οι δύο τάφοι ήταν ενσωματωμένοι στο Τζαμί *Uwais al-Qarni*, που έγινε τόπος προσκυνήματος από Μουσουλμάνους από όλο τον κόσμο. Το τζαμί αυτό ανατινάχθηκε και ισοπεδώθηκε στις 26 Μαρτίου 2014 από το Ισλαμικό Κράτος, το οποίο το θεωρούσε σιιτικό κατασκεύασμα. Το γεγονός προκάλεσε την οργή πολλών Μουσουλμάνων σε όλη τη Γη, ανεξαρτήτως δόγματος.
* Ο παλαιός ηγέτης των Παλαιστινίων Γιάσερ Αραφάτ έφερε το προσωνύμιο «Αμπού Αμμάρ», από το όνομα του Αμμάρ ιμπν Γιασίρ.

## Παραπομπές


## Εξωτερικοί σύνδεσμοι
* Η βιογραφία του Αμμάρ από τον Καμάλ αλ-Σαγίντ (αγγλ. μετάφραση)

Κατηγορία:Ιστορία του Ισλάμ
Κατηγορία:Άραβες
Αμμοδορκάς

Η **αμμοδορκάς** (λατινική και επιστημονική ονομασία *Ammodorcas clarkei*) ή **γαζέλα του Κλαρκ** ή **ντιμπατάγκ** (*dibatag*), είναι μια μεσαίου μεγέθους λεπτοκαμωμένη αντιλόπη, μοναδικό είδος του γένους *Ammodorcas*. Είναι ζώο ιθαγενές της νότιας Αιθιοπίας και της Σομαλίας. Παρά το ότι δεν είναι πραγματική γαζέλα, έχει παρόμοια εμφάνιση, με μακριά πόδια και λαιμό. Συχνά τη συγχέουν με το γκέρινουκ εξαιτίας της μεγάλης ομοιότητας των δύο ειδών. Το μέσο μήκος κεφαλής και σώματος είναι περίπου 103 έως 117 εκατοστόμετρα (cm), ενώ το ύψος περίπου 80 έως 90&nbsp;cm. Οι αρσενικές ενήλικες αμμοδορκάδες ζυγίζουν μεταξύ 20 και 35 κιλών, ενώ οι θηλυκές ζυγίζουν από 22 έως 29 κιλά. Το μήκος που έχουν τα καμπύλα κέρατα, παρόντα μόνο στα αρσενικά, είναι συνήθως μεταξύ 10 και 25&nbsp;cm. Το επάνω μέρος του σώματος έχει χρώμα από γκρίζο μέχρι μπεζ, ενώ η ράχη και τα πλευρά έχουν χρώμα από κανελλί μέχρι κεραμιδί (φαιοκόκκινο). Η κοιλιά, τα οπίσθια και η εσωτερική πλευρά των ποδιών είναι όλα λευκά. Χρωματικά σχέδια υπάρχουν μόνο στο πρόσωπο.

Τα ντιμπατάγκ βρίσκονται συνήθως σε εγρήγορση και είναι ζώα ντροπαλά, με τον χρωματισμό τους να τους προσφέρει υψηλής ποιότητας κάλυψη παραλλαγής (καμουφλάζ), ιδιότητες που τα καθιστούν από τα δυσκολότερα θηράματα ανάμεσα σε όλες τις αντιλόπες. Βόσκουν την ημέρα και κινούνται σε πολύ μικρές αγέλες. Αμφότερα τα φύλα φθάνουν σε ηλικία αναπαραγωγής όταν είναι 12 έως 18 μηνών. Μετά από κύηση 6 έως 7 μηνών, το θηλυκό γεννά ένα μόνο μικρό, συνήθως τους μήνες του φθινοπώρου του Βόρειου Ημισφαιρίου. Οι αμμοδορκάδες ζουν συνήθως κατά μέσο όρο από 10 έως 12 έτη. Κάποιες φορές θέτουν προσωρινά όρια περιοχών ενός ατόμου με εκκρίσεις ειδικών αδένων, ούρα ή και κόπρανα. Οι αμμοδορκάδες τρέφονται κυρίως με φύλλα, νεαρούς βλαστούς και θάμνους. Είναι καλά προσαρμοσμένες σε ημίξηρα ενδιαιτήματα, όντας ικανά να επιβιώνουν με πολύ μικρές ποσότητες νερού.

Αρκετοί παράγοντες, όπως η ανθρώπινη εγκατάσταση, η υποβάθμιση ενδιαιτήματος, η εντατική κτηνοτροφία, ο ένοπλες συγκρούσεις στα κράτη που αντιστοιχούν στη γεωγραφική κατανομή της αμμοδορκάδας, και η έλλειψη μέτρων προστασίας της στις δυο-τρεις τελευταίες δεκαετίες του 20ού αιώνα, έχουν μειώσει τον πληθυσμό της σε μόνο λίγες χιλιάδες. Σημαντικός είναι ακόμα ο αριθμός στο νότιο μέρος της Ογκαντέν (Αιθιοπία). Το είδος χαρακτηρίζεται από την IUCN ως «εκτεθειμένο».

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 28

## Εξωτερικοί σύνδεσμοι

* ''Ammodorcas clarkei'': φύλλο δεδομένων

Κατηγορία:Βοοειδή
Κατηγορία:Θηλαστικά της Αφρικής
Πιερίνο Πράτι

Ο **Πιερίνο Πράτι** (αγγλικά-ιταλικά: *Pierino Prati*, ιταλική προφορά: [pjeˈriːno ˈpraːti] , 13 Δεκεμβρίου 1946 – 22 Ιουνίου 2020) ήταν Ιταλός διεθνής ποδοσφαιριστής που αγωνιζόταν ως επιθετικός. 

## Καριέρα

Ξεκίνησε τη σταδιοδρομία του με τη Σαλερνιτάνα της τρίτης κατηγορίας και αργότερα αγωνίστηκε σε άλλους ιταλικούς συλλόγους, με πιο επιτυχημένη παρουσία του στη Μίλαν με την οποία κέρδισε αρκετούς τίτλους. Είναι ο τελευταίος ποδοσφαιριστής (από τους τρεις συνολικα) που σημείωσαν χατ τρικ στον τελικό του μεγάλου Ευρωπαϊκού Κυπέλλου, κάτι που πέτυχε στη διοργάνωση του 1968–69, απέναντι στον Άγιαξ στη νίκη της Ιταλικής ομάδας με 4–1. Συνήθως αγωνιζόταν ως δεύτερος επιθετικός και σημείωσε με τους ροσονέρι 102 γκολ σε 209 επίσημους αγώνες. Είναι μέλος του Hall of Fame της Μίλαν. 
Έχοντας μετακομίσει στη Ρόμα, έπαιξε σε τέσσερις σεζόν στην πρωτεύουσα, αποτυγχάνοντας να επαναλάβει τις εμφανίσεις που πέτυχε με την ομάδα του Μιλάνου: ωστόσο πέτυχε με 41 γκολ σε 101 αγώνες.

Αγωνίστηκε 14 φορές με την εθνική ομάδα της χώρας του σημειώνοντας επτά γκολ. Δεν κατάφερε να καθιερωθεί, κυρίως λόγω της παρουσίας του Λουίτζι Ρίβα, ήταν όμως μέλος της ομάδας που κατέκτησε το Ευρωπαϊκό Πρωτάθλημα του 1968. Μετά την αποχώρησή του από την ενεργό δράση ακολούθησε σύντομη καριέρα προπονητή σε μικρές ιταλικές ομάδες.

## Τίτλοι και διακρίσεις

**ΟΣ Σαλερνιτάνα 1919** 

* Πρωτάθλημα τρίτης κατηγορίας : 1965–66

**ΑΚ Μίλαν**

* Πρωτάθλημα : 1967–68
* Κύπελλο Ιταλίας : 1971–72 , 1972–73
* Κύπελλο Πρωταθλητριών Ευρώπης : 1968–69
* Κύπελλο Κυπελλούχων Ευρώπης (2) : 1967–68, 1972–73
* Διηπειρωτικό Κύπελλο : 1969

**Ιταλία**

* Ευρωπαϊκό Πρωτάθλημα UEFA : 1968

**Ατομικές διακρίσεις**

* Πρώτος σκόρερ Σέριε Α : 1967–68 (15 γκολ) 
* Hall of Fame της Μίλαν 

## Δείτε επίσης
* Κατάλογος ποδοσφαιριστών που σημείωσαν ρεκόρ με χατ-τρικ

## Παραπομπές


## Εξωτερικοί σύνδεσμοι
 
*  

 

Κατηγορία:Ιταλοί ποδοσφαιριστές 
Κατηγορία:Ποδοσφαιριστές Εθνικής Ιταλίας 
Κατηγορία:Ποδοσφαιριστές ΑΚ Μίλαν 
Κατηγορία:Ποδοσφαιριστές Ρόμα 
Κατηγορία:Ποδοσφαιριστές Φιορεντίνα 
Κατηγορία:Ποδοσφαιριστές Σέριε Α 
Κατηγορία:Παίκτες νικητές ΟΥΕΦΑ Τσάμπιονς Λιγκ 
Κατηγορία:Ξένοι ποδοσφαιριστές στις Ηνωμένες Πολιτείες Αμερικής 
Κατηγορία:Ποδοσφαιριστές Νορθ Αμέρικαν Σόκερ Λιγκ (1968-84)
Κατηγορία:Ποδοσφαιριστές Παγκοσμίου Κυπέλλου 1970
Κατηγορία:Ποδοσφαιριστές Ευρωπαϊκού Πρωταθλήματος 1968
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου 
Κατηγορία:Επιθετικοί ποδοσφαιριστές
Ρωσική Ακαδημία Εθνικής Οικονομίας και Δημόσιας Διοίκησης

Το **Ρωσική Ακαδημία Εθνικής Οικονομίας και Δημόσιας Διοίκησης** σπουδές στη Ρωσία (*ρωσ*. Росси́йская акаде́мия наро́дного хозя́йства и госуда́рственной слу́жбы, РАНХиГС, *αγγλ.* Russian Academy of National Economy and Public Administration) ένα από τα κυριότερα Πανεπιστήμια στη Ρωσία.

Οι Αικατερίνα Σούλμαν και Ασλάν Μπζάνια αποφοίτησαν από το πανεπιστήμιο αυτό.

Το 2023, ο πρύτανης του ιδρύματος είναι ο Αλεξέι Κομισάροφ.

## Εξωτερικοί σύνδεσμοι

* 

Μοσχας
Κατηγορία:Πολιτισμός στη Μόσχα
Άκου ποιος μιλάει

Το ***Άκου ποιος μιλάει*** είναι Ελληνική κωμική ταινία του 2023 σε σκηνοθεσία και σενάριο από τον Θοδωρή Νιάρχο. Πρωταγωνιστούν ο Μελέτης Ηλίας, η Ξανθή Γεωργίου, ο Γιάννης Τσιμιτσέλης και η Χρύσα Κατσαρίνη. Η ταινία έκανε πρεμιέρα στις 23 Οκτωβρίου του 2023 και κυκλοφόρησε στους κινηματογράφους στις 26 Οκτωβρίου του 2023.

## Πλοκή
Ο Φώτης, ένας συμβουλευτής διαβίωσης, βρίσκεται σε αδιέξοδο τόσο σε προσωπικό όσο και σε επαγγελματικό επίπεδο. Οι συνεδρίες, που κάποτε τον γέμιζαν επαγγελματικά, δεν του προσφέρουν πλέον την ίδια εσωτερική ικανοποίηση ενώ στην προσωπική του ζωή έχει απομονωθεί πλήρως. Σε αυτή την κρίσιμη καμπή για τον εαυτό του και την καριέρα του, αναλαμβάνει δράση μία γνώριμη σε αυτόν φωνή που ακούγεται μόνο μέσα στο μυαλό του, η οποία προσπαθεί να τον κάνει να ζήσει τη ζωή του.

## Διανομή

* Μελέτης Ηλίας - Φώτης
* Ξανθή Γεωργίου - Χρυσάνθη
* Γιάννης Τσιμιτσέλης - Γιάννης
* Χρύσα Κατσαρίνη - Μαρία
* Δημήτρης Μακαλιάς - Στέφανος
* Λάμπρος Φισφής - πελάτης Φώτη
* Ηλίας Βαλάσης - Τάσος
* Λευτέρης Μητσόπουλος - παπάς
* Παρθένα Χοροζίδου - Φρόσω
* Τρύφωνας Σαμαράς - Νίκος
* Σάκης Νταντούλας - Αιμίλιος
* Νίκος Απέργης - ηθοποιός παράστασης
* Αποστολία Ζώη - ηθοποιός παράστασης
* Στέργιος Αντούλας - άντρας με μηχανάκι

## Παραπομπές

Κατηγορία:Ταινίες του 2023
Κατηγορία:Ελληνικές κωμικές ταινίες
Κατηγορία:Ταινίες γυρισμένες στην Ελλάδα
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 2020
Στέλιος Κερασίδης

Ο **Στέλιος Κερασίδης** (Αθήνα, 28 Ιουνίου 2012) είναι Έλληνας πιανίστας και συνθέτης. 

Κέρδισε ευρεία δημοσιότητα, αρχικά, τον Οκτώβριο του 2018 από τη συμμετοχή του στο τηλεοπτικό παιχνίδι ταλέντων *[[Ελλάδα Έχεις Ταλέντο]]* και στη συνέχεια από διεθνείς μουσικές δραστηριότητες και συμμετοχές με διακρίσεις.

## Αναγνώριση
Το 2018 σε ηλικία έξι ετών ο Κερασίδης έγινε ο νεότερος Έλληνας μουσικός που εμφανίστηκε ποτέ στο Κάρνεγκι Χολ της Νέας Υόρκης. Λίγους μήνες αργότερα επιλέχθηκε να δώσει ρεσιτάλ πιάνου στο Ρόγιαλ Άλμπερτ Χολ του Λονδίνου. 

Έχει κερδίσει τον θαυμασμό από το κοινό και από τους κριτικούς για το ταλέντο του. Ξεκίνησε να συνθέτει τις δικές του μελωδίες από τα τέσσερά του χρόνια. Κατά τη διάρκεια της καραντίνας, μία από τις συνθέσεις του, το «Βαλς της Απομόνωσης», έγινε θέμα στο κύριο δελτίο των ειδήσεων του BBC World. 

## Παραπομπές


## Εξωτερικοί σύνδεσμοι

* 
* Κανάλι στο YouTube

Κατηγορία:Έλληνες πιανίστες
Θανάσης Χαλκιάς

Ο **Θανάσης Χαλκιάς** (1985) είναι Έλληνας πολιτικός, ανεξάρτητος βουλευτής εκλεγμένος με τους Σπαρτιάτες τον Ιούνιο του 2023. Κατάγεται από το Βούναργο Ηλείας.

## Κοινοβουλευτική δραστηριότητα

Είναι μέλος της Επιτροπής Οικονομικών και της Διαρκούς Επιτροπής Οικονομικών Υποθέσεων της Βουλής των Ελλήνων, καθώς και της Επιτροπής του απολογισμού και του γενικού ισολογισμού του Κράτους και ελέγχου της εκτέλεσης του προϋπολογισμού του Κράτους.

## Παραπομπές


Κατηγορία:Βουλευτές εκλεγμένοι με τους Σπαρτιάτες
Κατηγορία:Βουλευτές Α΄ Αθηνών
Κατηγορία:Έλληνες πολιτικοί του 21ου αιώνα
Γιάννης Δημητροκάλλης

Ο **Γιάννης Δημητροκάλλης** (Αθήνα, 1971) είναι Έλληνας πολιτικός, ανεξάρτητος βουλευτής, εκλεγμένος με τους Σπαρτιάτες από τον Ιούνιο του 2023. Κατάγεται από τον Δανακό Νάξου.

Ασχολήθηκε με την πολιτική, συμμετέχοντας στις περιφερειακές εκλογές του 2019 ως υποψήφιος περιφερειακός σύμβουλος στην εκλογική περιφέρεια Νάξου με τον συνδυασμό «Ελληνική Αυγή για το Νότιο Αιγαίο», που είχε το χρίσμα της Χρυσής Αυγής, στην Περιφέρεια Νοτίου Αιγαίου. Στη συνέχεια υπήρξε στέλεχος του Εθνικού Kόμματος - Έλληνες.

Στις βουλευτικές εκλογές του Ιουνίου του 2023 ήταν υποψήφιος με τους Σπαρτιάτες και εξελέγη βουλευτής Α΄ Ανατολικής Αττικής.

Τα ξημερώματα της 28ης Οκτωβρίου 2023, στην είσοδο πολυκατοικίας στα Ιλίσια όπου διαμένει άγνωστοι τοποθέτησαν γκαζάκια τα οποία εξερράγησαν και προκάλεσαν μικρής έκτασης φωτιά και ζημιές στο δάπεδο και την τζαμαρία, ενώ δεν υπήρξαν τραυματισμοί. Με ανακοίνωσή τους, οι Σπαρτιάτες έκαναν λόγο για «τρομοκρατικό χτύπημα», απαιτώντας ομόφωνη καταδίκη από όλα τα κοινοβουλευτικά κόμματα της χώρας.

Τον Απρίλιο του 2024, λίγο μετά την άσκηση ποινικής δίωξης από την Εισαγγελία του Αρείου Πάγου σε όλους τους Βουλευτές των Σπαρτιατών, ανεξαρτητοποιήθηκε.

## Παραπομπές


Κατηγορία:Βουλευτές εκλεγμένοι με τους Σπαρτιάτες
Κατηγορία:Βουλευτές Α΄ Ανατολικής Αττικής
Δημητροκάλλης
Κατηγορία:Έλληνες βουλευτές διαγραφέντες
Αλέξανδρος Ζερβέας

Ο **Αλέξανδρος Ζερβέας** (1979) είναι Έλληνας πολιτικός και κτηνίατρος. Κατάγεται από την Μάνη.

## Παραπομπές


Κατηγορία:Βουλευτές εκλεγμένοι με τους Σπαρτιάτες
Κατηγορία:Βουλευτές Β΄ Πειραιά
Κατηγορία:Έλληνες κτηνίατροι
Κατηγορία:Έλληνες πολιτικοί του 21ου αιώνα
Διονύσης Βαλτογιάννης

Ο **Διονύσης Βαλτογιάννης** (Αιτωλοακαρνανία, 1971) είναι Έλληνας πολιτικός, ανεξάρτητος βουλευτής εκλεγμένος με τους Σπαρτιάτες από τον Ιούνιο του 2023. Κατάγεται από το Μάστρο Οινιαδών Αιτωλοακαρνανίας.

## Παραπομπές


Κατηγορία:Βουλευτές εκλεγμένοι με τους Σπαρτιάτες
Κατηγορία:Βουλευτές Αιτωλοακαρνανίας
Γιώργος Ασπιώτης (βουλευτής)

Ο **Γιώργος Ασπιώτης** (Πάτρα, 1963) είναι Έλληνας μάγειρας, ζαχαροπλάστης, επιχειρηματίας και πολιτικός. Είναι αντιπρόεδρος του κόμματος Εθνική Συσπείρωση - Πατριωτική Ριζοσπαστική Ορμή Νίκης από τον Ιούλιο του 2024. Eίναι ανεξάρτητος βουλευτής Αχαΐας, εκλεγμένος με τους Σπαρτιάτες.

## Βιογραφικά στοιχεία

Γεννήθηκε το 1963 στην Πάτρα, στην οικογένεια των Πελοπίδος και Μαρίας Ασπιώτη. Κατάγεται από την Κέρκυρα. Σπούδασε ζαχαροπλαστική και μαγειρική, ενώ έχει υπάρξει ιδιοκτήτης ζαχαροπλαστείου στην Πάτρα και παράλληλα εργάστηκε και ως επαγγελματίας μάγειρας σε ξενοδοχεία για πολλά χρόνια.

Στην πολιτική, αρχικώς δραστηριοποιήθηκε με τους Ανεξάρτητους Έλληνες. Στις εκλογές του Ιουνίου του 2023, έθεσε υποψηφιότητα με τους Σπαρτιάτες και εξελέγη βουλευτής Αχαΐας.

Στις 25 Ιουνίου 2024, ανεξαρτητοποιήθηκε από τους Σπαρτιάτες. Τον Ιούλιο προσχώρησε στο νεοϊδρυθέν κόμμα Εθνική Συσπείρωση - Πατριωτική Ριζοσπαστική Ορμή Νίκης του βουλευτή Ηρακλείου Μιχάλη Γαυγιωτάκη που είχε ανεξαρτητοποιηθεί από τους Σπαρτιάτες, ο οποίος τον όρισε στην θέση του αντιπροέδρου. Ο Ασπιώτης καθώς και ο Γαυγιωτάκης υπερψήφισαν τον προϋπολογισμό του 2025.
## Παραπομπές


Κατηγορία:Έλληνες μάγειρες
Κατηγορία:Έλληνες επιχειρηματίες
Κατηγορία:Βουλευτές εκλεγμένοι με τους Σπαρτιάτες
Κατηγορία:Βουλευτές Αχαΐας
Γιάννης Κόντης

Ο **Γιάννης Κόντης** (1958) είναι Έλληνας ποδοσφαιρικός παράγοντας, πολιτικός, και ανεξάρτητος βουλευτής εκλεγμένος με τους Σπαρτιάτες τον Ιούνιο του 2023. Υπήρξε Πλοίαρχος Εμπορικού Ναυτικού καθώς και τεχνικός και εκτελεστικός διευθυντής του Άρη Θεσσαλονίκης.

Το 1997 ίδρυσε στο Ρίο Ντε Ζανέιρο της Βραζιλίας Ναυτιλιακό γραφείο με την Επωνυμία KONMAR AGENCIA MARITIMA και στην συνέχεια επεκτάθηκε στα λιμάνια του Ρεσίφε, και του Σάντος.

Συνεργάστηκε με τα περισσότερα Ναυτιλιακά γραφεία της Ελλάδας και λίγο αργότερα έγινε Αρχιπλοίαρχος στην Νότια Αμερική ,μίας εκ των μεγαλυτέρων Ναυτιλιακών Εταιριών στον κόσμο, της CLIPPER AMERICAS https://www.clipper-bulk.com/ .

Ταυτόχρονα ασχολήθηκε με το ποδόσφαιρο και υπήρξε συνεργάτης του Προέδρου της ΦΙΦΑ , Dr.Joao Havelange , και παρατηρητής των Εκλογών για την Προεδρία της ΦΙΦΑ στις Εκλογές του 1998 , 2002 ,2006 και 2010. 

Αργότερα και απο το 2006 ανέλαβε την ομάδα του ΑΡΗ Θεσσαλονίκης στο ποδόσφαιρο επιβάλλοντας μια νέα φιλοσοφία με χαρακτήρα λατινικό σε παίκτες και προπονητές και ανέλαβε Εκτελεστικός Διευθυντής με καθήκοντα και Τεχνικού Διευθυντή. Στην νέα αυτή εποχή του ΑΡΗ κατόρθωσε να εντάξει τον Σύλλογο στην Ελίτ των Ευρωπαικών Συλλόγων, το https://www.ecaeurope.com/ και να συμμετέχει ο ίδιος στην Επιτροπή Αγωνιστικού Προγραμματισμού και των Ευρωπαικών Κυπέλλων επί μία τριετία.

Αποχώρησε απο τον ΑΡΗ όταν δεν ευδοκίμησε η πρόταση του να αγοράσει τον ΑΡΗ μία τράπεζα Αμερικάνικη λόγω διαφωνίας με την Κοινωνία μελών της ομάδας η οποία διαχειριζόταν τις μετοχές της.

Στις Εθνικές εκλογές της 25ης Ιουνίου 2023 ,εκλέχτηκε Βουλευτής Α Θεσσαλονίκης με το Κόμμα των Σπαρτιατών.

## Παραπομπές


Κόντης
Κόντης
Κόντης
Κόντης
Κόντης
Πέτρος Δημητριάδης

Ο **Πέτρος Δημητριάδης** (1980) είναι Έλληνας πολιτικός και δικηγόρος.

## Παραπομπές


Κατηγορία:Βουλευτές εκλεγμένοι με τους Σπαρτιάτες
Κατηγορία:Βουλευτές Β΄ Θεσσαλονίκης
Κατηγορία:Έλληνες πολιτικοί του 21ου αιώνα
Χάρης Κατσιβαρδάς

Ο **Χάρης Κατσιβαρδάς** (Αθήνα, 16 Ιουλίου 1981) είναι Έλληνας πολιτικός, συγγραφέας, και νομικός, δικηγόρος παρ' Αρείω Πάγω και ΣτΕ και ανεξάρτητος βουλευτής από τις 25 Ιανουαρίου 2024, εκλεγμένος με τους Σπαρτιάτες από τον Ιούνιο του 2023. 

Κατάγεται από την Μάνη. Πριν ασχοληθεί με την κεντρική πολιτική είχε εκλεγεί διαμερισματικός σύμβουλος του Δήμου Αθηναίων με την παράταξη του Νικήτα Κακλαμάνη «*Αθήνα, Πόλη της Ζωής μας*».

## Βιογραφία
Ο Χάρης Κατσιβαρδάς γεννήθηκε τον Ιούλιο του 1981 στην Αθήνα, όπου και μεγάλωσε. Αποφοίτησε από το 1ο Πειραματικό Λύκειο Αθηνών.  

Σπούδασε Νομική στο Εθνικό και Καποδιστριακό Πανεπιστήμιο Αθηνών και έλαβε πτυχίο το 2003 και Δημοσιογραφία στο Εργαστήρι Επαγγελματικής Δημοσιογραφίας.Πραγματοποίησε μεταπτυχιακές σπουδές στο Τμήμα Δημόσιας Διοίκησης του Παντείου Πανεπιστημίου στο πρόγραμμα «Νομικός Πολιτισμός», στη Νομική Σχολή του Εθνικού και Καποδιστριακού Πανεπιστημίου Αθηνών πάνω στο Δίκαιο της Πληροφορικής, στην Κοινωνιολογία και Φιλοσοφία Δικαίου και στο Εκκλησιαστικό Δίκαιο. Επίσης πραγματοποίησε μεταπτυχιακές σπουδές στη Θεολογική Σχολή του Εθνικού και Καποδιστριακού Πανεπιστημίου Αθηνών πάνω στη Σύγχρονη Θεολογία. Τέλος, είναι κάτοχος μεταπτυχιακού διπλώματος από το Πανεπιστήμιο Μακεδονίας πάνω στις Ευρωπαϊκές Σπουδές και την Διπλωματία. 
## Πολιτική Σταδιοδρομία
Κατά τα φοιτητικά του χρόνια στη Νομική Σχολή, ήταν μέλος της ΔΑΠ-ΝΔΦΚ. Ήταν μέλος της ΟΝΝΕΔ επί Προεδρίας Γιώργου Παπανικολάου. Διετέλεσε σύμβουλος του 4ου Δημοτικού Διαμερίσματος του Δήμου Αθηναίων με την παράταξη του τότε δημάρχου Νικήτα Κακλαμάνη, από το 2006 έως το 2010. Στις αυτοδιοικητικές εκλογές του 2019 ήταν υποψήφιος δημοτικός σύμβουλος του Δήμου Αθηναίων με την παράταξη του Βασίλη Καπερνάρου. 

Στις Εθνικές Εκλογές του Ιουνίου 2023 εξελέγη βουλευτής στην Β1΄ εκλογική περιφέρεια Βορείου Τομέα Αθηνών με το κόμμα των Σπαρτιατών. Στις 31 Αυγούστου 2023 διεγράφη από την Κ.Ο. των Σπαρτιατών, όμως προσχώρησε σε αυτή και πάλι στις 5 Σεπτεμβρίου του ίδιου έτους. Στις 25 Ιανουαρίου 2024, ανακοίνωσε την ανεξαρτητοποίησή του από τους Σπαρτιάτες. 

## Παραπομπές


Κατηγορία:Βουλευτές εκλεγμένοι με τους Σπαρτιάτες
Κατηγορία:Βουλευτές Β1΄ Βόρειου Τομέα Αθηνών
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι του Παντείου Πανεπιστημίου
Κατηγορία:Έλληνες πολιτικοί του 21ου αιώνα
Κατηγορία:Έλληνες συγγραφείς του 20ού αιώνα
Κατηγορία:Έλληνες δικηγόροι του 20ού αιώνα
Κατηγορία:Έλληνες βουλευτές διαγραφέντες
Γιώργος Μανούσος (βουλευτής)

Ο **Γιώργος Μανούσος** (Ηράκλειο Κρήτης, 7 Φεβρουαρίου 1985) είναι Έλληνας πολιτικός εργαζόμενος στο λιανικό εμπόριο τροφίμων, ανεξάρτητος βουλευτής εκλεγμένος με τους Σπαρτιάτες από τον Ιούνιο του 2023.

## Βιογραφικό

Είναι απόφοιτος του τμήματος Μηχανικών Πληροφορικής του Μεσογειακού Πανεπιστήμιου Κρήτης και εργάζεται από το 2007 στον κλάδο του Λιανικού Εμπορίου Τροφίμων. Η πτυχιακή του εργασία αφορούσε τα RFID τσιπ. 

Γνωρίζει άριστα την Αγγλική γλώσσα και είναι παντρεμένος με δύο παιδιά.

Επίσης, ασχολήθηκε για πάνω από μια 20ετία με το ερασιτεχνικό ποδόσφαιρο αλλά και με τα δικαιώματα των ανθρώπων με αναπηρία.

Τον Μαΐο του 2020, εγγράφηκε μέλος του Εθνικού Κόμματος - ΕΛΛΗΝΕΣ και συμμετείχε με δράσεις κοινωνικής αλληλεγγύης και αρθρογραφία στην σελίδα του κόμματος.

Στις βουλευτικές εκλογές της 25ης Ιουνίου 2023 εκλέχτηκε Βουλευτής στον Δυτικό Τομέα της Αθήνας με το κόμμα «Σπαρτιάτες». 

Στις 4 Σεπτεμβρίου 2023 με επιστολή του στον Πρόεδρο της Βουλής γνωστοποίησε την ανεξαρτητοποίησή του. Την απόφασή του, τη διατήρησε για μία ημέρα καθώς επανεντάχθηκε στο κόμμα.

Αφορμή για όλα αυτά, ήταν η επιθυμία των Βουλευτών για την διεξαγωγή ανοικτού δημοκρατικού συνεδρίου όπως προέβλεπε το καταστατικό του κόμματος για την στελέχωση των οργάνων του, καθότι μετά την είσοδο στην βουλή διαπιστώθηκε ότι αυτά ήταν κενά.  

Στις 4 Απριλίου 2024 ανακοίνωσε εκ νέου την αμετάκλητη ανεξαρτητοποίησή του μετά την δίωξη που άσκησε η εισαγγελία του Αρείου Πάγου εις βάρος όλων των βουλευτών του κόμματος, πλην του αρχηγού του για το αδίκημα της «εξαπάτησης εκλογέων». Την 14η Μαίου 2025, ο Γιώργος Μανούσος, ο Ηλίας Κασιδιάρης καθώς και όλοι οι βουλευτές των Σπαρτιατών αθωώθηκαν πρωτόδικα, ενώ τον Ιούνιο του 2025 ο Εισαγγελέας Εφετών άσκησε έφεση κατά της αθωωτικής απόφασης με αποτέλεσμα 19 Νοέμβρη να επίκειται η δίκη σε δεύτερο βαθμό.

Σαν ανεξάρτητος έχει να επιδείξει πλήθος κοινοβουλευτικών δράσεων, με ερωτήσεις, αναφορές και αιτήσεις κατάθεσης εγγράφων, ενώ παραμένει ο μοναδικός -ανεξάρτητος- βουλευτής της μεταπολίτευσης που έχει καταθέσει 4 προτάσεις νόμου τις οποίες επιμελήθηκε ο ίδιος και αφορούσαν 1) την ψηφιοποίηση των εκλογών 2) τον εκσυχρονισμό του ΑΣΕΠ με την δημιουργία του Εθνικού Μητρώου Απασχόλησης και Καταπολέμησης Ανεργίας (ΕΜΑΚΑ) 3) το θεσμικό πλαίσιο για έκδοση και εποπτεία δημοτικών ομολόγων και 4) την θεσμοθέτηση του "Δίκαιου ενοικίου" για την αντιμετώπιση της στεγαστικής κρίσης.

Επίσης, έχει συμβάλλει καθοριστικά -μαζί με τους συναδέλφους του στην "Συμμαχία Ανεξάρτητων Βουλευτών" - καταθέτοντας προτάσεις νόμου για την 1) ριζική μείωση της κρατικής χρηματοδότησης στα κόμματα και 2) για την άρση της αδικίας του Προεδρικού Διατάγματος 194/2025 που αφορούσε την δόμηση σε μικρούς οικισμούς.

## Παραπομπές


Κατηγορία:Βουλευτές εκλεγμένοι με τους Σπαρτιάτες
Κατηγορία:Βουλευτές Β2΄ Δυτικού Τομέα Αθηνών
Κατηγορία:Έλληνες πολιτικοί του 21ου αιώνα
Ιππότες ποιητές

[μικρογραφία|Ο [Κάρολος Α΄ της Αγγλίας|Κάρολος Α΄ της Αγγλίας]]
Οι **Ιππότες** **ποιητές** (αγγλικά: Cavalier poets) είναι όρος που αναφέρεται σε έναν κύκλο ποιητών της αγγλικής λογοτεχνίας των οποίων τα έργα γράφτηκαν κατά τη διάρκεια της βασιλείας του Καρόλου Α' κατά τον Αγγλικό εμφύλιο πόλεμο και την επακόλουθη Κοινοπολιτεία, δηλαδή μεταξύ 1640 και 1660 περίπου. Πολιτικά, τους *Ιππότες ποιητές* ένωνε η πίστη στον βασιλιά στην εσωτερική πολιτική αναταραχή της εποχής.

Διακρίθηκαν ως προς το θέμα και τον τόνο από μια άλλη σχολή ποιητών του 17ου αιώνα, αυτή των Μεταφυσικών ποιητών, με γνωστότερο εκπρόσωπο τον Τζον Νταν. Ενώ τα ποιήματα των Μεταφυσικών χαρακτηρίζονται από θρησκευτική εσωτερικότητα και φιλοσοφικά και θρησκευτικά θέματα, οι Ιππότες ασχολήθηκαν με κοσμικά θέματα με προσιτή, ανάλαφρη και ευπρεπή γλώσσα, κλασικά αυλικά θέματα όπως ο έρωτας και η φεουδαρχική πίστη. Στα έργα τους χρησιμοποιούν αλληγορίες και αναφορές σε κλασικά έργα.

Οι πιο σημαντικοί Ιππότες ποιητές είναι ο Ρόμπερτ Χέρικ, ο Ρίτσαρντ Λάβλεϊς, ο Τόμας Καρού και ο Τζον Σάκλινγκ. Δεν ήταν επίσημη ομάδα, αλλά όλοι επηρεάστηκαν από τον Μπεν Τζόνσον και αυτοαποκαλούνταν μαθητές του. Οι περισσότεροι ήταν αυλικοί. 

## Χαρακτηριστικά της ποίησης των Ιπποτών
Τα θέματα της ποίησης των Ιπποτών διαφέρουν από την παραδοσιακή ποίηση που εκείνη την εποχή αναφέρονταν σε θέματα όπως η θρησκεία, η φιλοσοφία και οι τέχνες. Αντίθετα, τα ποιήματά τους στόχευαν να εκφράσουν τη χαρά και την ικανοποίηση της ζωής. Η πρόθεση των έργων τους ήταν συχνά να υποστηρίξουν τα βασιλικά ιδεώδη και τον Κάρολο Α΄, του οποίου ήταν ένθερμοι οπαδοί, και καταφέρθηκαν ανοιχτά ενάντια σε όσους υποστήριζαν την εξέγερση του κοινοβουλίου κατά του στέμματος. Τα περισσότερα ποιήματα είχαν αλληγορικά και περιλάμβαναν αναφορές στους κλασικούς Ρωμαίους συγγραφείς Οράτιο, Κικέρωνα και Οβίδιο. Ύμνησαν την ομορφιά, τον έρωτα, τη φύση, τον αισθησιασμό, το ποτό, την καλή συντροφιά, την τιμή και την κοινωνική ζωή, ενσαρκώνοντας μια στάση που αντικατοπτρίζει τη φιλοσοφία του carpe diem (άδραξε τη μέρα). Ο πλατωνικός έρωτας ήταν επίσης ένα άλλο χαρακτηριστικό της ποίησής τους, όπου ο άντρας έδειχνε την αγάπη του σε μια γυναίκα, που λατρευόταν ως πλάσμα τελειότητας και επαινώντας τις γυναικείες αρετές σαν να ήταν θεϊκές.

Στην εξύμνηση της μοναρχίας του Καρόλου Α', ιδιαίτερα τονίζονταν οι ιδέες της κοινής λογικής, του καθήκοντος, του μέτρου, της ευπρέπειας και της κομψότητας, που δεν ανήκαν στους αρχαίους αλλά ήταν χαρακτηριστικές της βασιλικής αυλής στην Αγγλία. Με αυτόν τον τρόπο, αν και υιοθέτησαν τον τρόπο σκέψης των αρχαίων, ενσωμάτωσαν επίσης τις δικές τους ιδέες και σκέψεις στην ποίησή τους απεικονίζοντας έτσι το μεγαλείο του στέμματος και του βασιλιά.

## Παραπομπές
 

Κατηγορία:Ποίηση ανά λογοτεχνικό ρεύμα
Κατηγορία:Βρετανική ποίηση
Κατηγορία:Λογοτεχνικά ρεύματα
Α.Σ.Π.Ι.Δ.Α.

μικρογραφία|Το λογότυπο της οργάνωσης στο ''Secret War: From the Files of Nick Fury'' #1
Η **Α.Σ.Π.Ι.Δ.Α.** (**S.H.I.E.L.D.**) είναι μια πλασματική κυβερνητική κατασκοπική υπηρεσία που εμφανίζεται σε αμερικανικά κόμικς που εκδίδονται από την Marvel Comics. Δημιουργήθηκε από τους Σταν Λι και Τζακ Κίρμπι και έκανε την πρώτη της εμφάνιση στο *Strange Tales* #135 (Αύγουστος 1965).

Το "S.H.I.E.L.D." αρχικά ήταν συντομογραφία του **Supreme Headquarters, International Espionage and Law-Enforcement Division**, αλλά το 1991 άλλαξε σε **Strategic Hazard Intervention Espionage Logistics Directorate**. Η οργάνωση έχει εμφανιστεί σε πολλά μέσα που βασίζονται στην Marvel Comics, όπως και στο Κινηματογραφικό Σύμπαν της Marvel.

## Παραπομπές


Κατηγορία:Marvel Comics
Κατηγορία:Υπερηρωικές ομάδες της Marvel Comics
Κωνσταντίνος Φλώρος (βουλευτής)

Ο **Κωνσταντίνος Φλώρος** (Αθήνα, 7 Μαρτίου 1991) είναι Έλληνας πληροφορικός τηλεπικοινωνιών, πολιτικός, και βουλευτής εκλεγμένος με τους Σπαρτιάτες τον Ιούνιο του 2023. Κατάγεται από τη Λιβαδειά. Στις 4 Σεπτεμβρίου 2023 ανακοίνωσε την αποχώρησή του από την Κοινοβουλευτική Ομάδα του κόμματος και πλέον είναι ανεξάρτητος βουλευτής.

Στις 24 Απριλίου 2024, πρωταγωνίστησε σε επεισόδιο εντός του Ελληνικού Κοινοβουλίου, όταν βιαιοπράγησε εναντίον του συναδέλφου του, βουλευτή της Ελληνικής Λύσης, Βασίλη Γραμμένου. Ο Φλώρος συνελήφθη με τη διαδικασία του αυτοφώρου εγκλήματος και του απαγγέλθηκε κατηγορία σε βαθμό κακουργήματος για βιαιοπραγία κατά βουλευτή κατά την άσκηση των καθηκόντων του (άρθρο 157ΠΚ). Μετά την απολογία του αφέθηκε ελεύθερος με τον όρο να μην πλησιάζει τον Γραμμένο σε απόσταση 50 μέτρων. Όπως υποστήριξε ο ίδιος, είχε προηγηθεί έντονος διάλογος και χυδαίες ύβρεις εναντίον της μητέρας του από τον βουλευτή της Ελληνικής Λύσης. Επιπλέον, με απόφαση του προέδρου της Βουλής, Κώστα Τασούλα, του επιβλήθηκε αποκλεισμός από τα καθήκοντα του για 15 ημέρες, ποινή που επιβάλλεται σε πρώτο στάδιο στον ανεξάρτητο βουλευτή.

## Παραπομπές


Κατηγορία:Βουλευτές εκλεγμένοι με τους Σπαρτιάτες
Κατηγορία:Βουλευτές Λάρισας
Κατηγορία:Έλληνες πολιτικοί του 21ου αιώνα
Δικαιοσύνη έργου

Η **δικαιοσύνη έργου** είναι μια συγκεκριμένη κατηγορία κοινωνικής δικαιοσύνης που σχετίζεται με την εγγενή ανάγκη των ανθρώπων να εξερευνούν και να ενεργούν στα περιβάλλοντά τους με τρόπους που παρέχουν υγιή επίπεδα πνευματικής διέγερσης και επιτρέπουν την προσωπική φροντίδα και ασφάλεια, διαβίωση, ευχαρίστηση και κοινωνική συμμετοχή.

Οι εμπνεύστριες της έννοιας, οι εργοθεραπεύτριες και κοινωνικές επιστημόνισσες Ann Wilcock από την Αυστραλία και Elizabeth Townsend από τον Καναδά,  υποστηρίζουν ότι η άφθονη έρευνα στις κοινωνικές και συμπεριφορικές επιστήμες καταδεικνύει τις αρνητικές συνέπειες της απομόνωσης, της αισθητηριακής στέρησης, της ανεργίας, του εγκλεισμού, της αποξένωσης και της πλήξης, υποδηλώνοντας ότι η άρνηση των ευκαιριών για εμπλοκή σε σκόπιμες δραστηριότητες που είναι απαραίτητες για την υγεία και την ευημερία δημιουργεί έναν τύπο κοινωνικής αδικίας ή στέρησης έργου,  που έχει χαρακτηριστεί «αδικία έργου». Συλλογιζόμενες ένα ουτοπικό όραμα ενός κόσμου με «δικαιοσύνη έργου», οι εμπνεύστριες της έννοιας σημειώνουν ότι ενώ «η κοινωνική δικαιοσύνη αφορά τις κοινωνικές σχέσεις και τις κοινωνικές συνθήκες της ζωής, η δικαιοσύνη έργου ασχολείται με το τι κάνουν οι άνθρωποι στις σχέσεις τους και στις συνθήκες για την διαβίωσή τους» (σελ. 84).   

## Αναφορές

## Εξωτερικοί σύνδεσμοι
* http://www.tandfonline.com/doi/abs/10.1080/14427591.2013.775692?journalCode=rocc20
* http://journals.sagepub.com/doi/full/10.1177/1539449216669458
* http://commons.pacificu.edu/sso_conf/2011/11abstracts/41/ 

Κατηγορία:Χώρος εργασίας
Κατηγορία:Δικαιοσύνη
Κατηγορία:Εργοθεραπεία
Χείλος του Ειρηνικού

μικρογραφία|300x300εσ| Χώρες που συνορεύουν με τον Ειρηνικό Ωκεανό.
Ο όρος «**Χείλος του Ειρηνικού**» αναφέρεται στις παράκτιες περιοχές που περιβάλλουν τον Ειρηνικό Ωκεανό και περιλαμβάνει τόσο τα νησιωτικά κράτη όσο και τις χώρες που βρέχονται από αυτόν.  Ο όρος σεισμική ζώνη του Ειρηνικού συμπίπτει επίσης με το πεδίο εφαρμογής αυτού του όρου.

## Κατάλογος χωρών που βρίσκονται στην περιοχή του Ειρηνικού
Παρακάτω αναφέρονται οι χώρες που συνορεύουν με τον Ειρηνικό Ωκεανό και αυτές οι χώρες είναι γνωστές ως ακτή του Ειρηνικού.

*Ανατολική Ασία
** 
** 
** 
** 
** 
*** 
*** 
** 
*Νοτιοανατολική Ασία
** 
** 
** 
** 
** 
** 
** 
** 
** 

*Ωκεανία (Κυρίαρχο κράτος)
** 
** 
** 
** 
** 
** 
** 
** 
** 
** 
** 
** 
** 
** 
** 
** 

* Ωκεανία (Εξαρτημένες περιοχές)
**  Πολιτείες και Επικράτειες της Αυστραλίας
*** 
**  Βασίλειο της Νέας Ζηλανδίας
*** 
**  Υπερπόντια Γαλλία
*** 
*** 
*** 
**  Βρετανικά Υπερπόντια Εδάφη
*** 
**  Νησιωτικός χώρος Ηνωμένων Πολιτειών
*** 
*** 
*** 
** 
***  Χαβάη
** 
***  Νησί του Πάσχα

* Βόρεια Αμερική
** 
** 
** 
* Κεντρική Αμερική
** 
** 
** 
** 
** 
** 
* Νότια Αμερική
** 
** 
** 
** 

## Εμπορικές συναλλαγές
Ο Ειρηνικός, ο Ειρηνικός Ωκεανός, είναι μια σημαντική περιοχή λειτουργίας για φορτηγά πλοία μεταξύ χωρών του κόσμου. Αυτός είναι ο λόγος για τον οποίο ο Ειρηνικός φιλοξενεί 29 από τα 50 πιο πολυσύχναστα λιμάνια εμπορευματοκιβωτίων στον κόσμο. Αυτές οι θύρες παρατίθενται παρακάτω.

* 
** Πουσάν (5η)
* 
** Γιοκοχάμα (36η)
** Τόκιο (25η)
** Ναγκόγια (47η)
** Κόμπι (49η)
* 
** Καοσιούνγκ (12η)
* 
** Χονγκ Κονγκ (3η)

* 
** Σαγκάης (1η)
** Σεντσέν (4η)
** Νινγκμπό (6η)
** Γκουανγκζού (7η)
** Τσινγκτάο (8η)
** Τιαντζίν (10η)
** Ξιαμέν (19η)
** Νταλιάν (21η)
** Λιανγιουνγκάνγκ (30η)
** Γινγκού (34η)

* 
** Μανίλα (37η)
* 
** Σαϊγκόν (28η)
* 
** Λάεμ Τσαμπάνγκ (22η)
* 
** Πορτ Κλανγκ (13η)
** Απελευθέρωση ακρωτηρίου (16η)
* 
** Σιγκαπούρη (2η)

* 
** Τζακάρτα (24η)
** Σουραμπάγια (38η)
* 
** Βανκούβερ (50η)
* 
** Λος Άντζελες (17η)
** Λονγκ Μπιτς (18η)
** Σιάτλ/Τακόμα (48η)
* 
** Μπαλμπόα (43η)

## Οργανώσεις στον Ειρηνικό
Οργανισμοί όπως η Οικονομική Συνεργασία Ασίας-Ειρηνικού, το Κέντρο Ανατολής-Δύσης, το πρόγραμμα Βιώσιμες πόλεις ακτών του Ειρηνικού και το Ασιατικό Ινστιτούτο Ερευνών, συμπεριλαμβανομένων διαφόρων διεθνών οργανισμών και μη κυβερνητικών οργανώσεων, επικεντρώνονται στον Ειρηνικό. Επιπλέον, η Διοίκηση Ειρηνικού των Ηνωμένων Πολιτειών διεξάγει στρατιωτικές επιχειρήσεις RIMPAC στον Ειρηνικό.

## Πηγή

Κατηγορία:Ειρηνικός Ωκεανός
Λιού Κανγκ (Mortal Kombat)

Ο Λιού Κανγκ (Αγγλικά: Liu Kang) είναι ένας χαρακτήρας από το franchise του *[[Mortal Kombat]]* της Midway Games και της NetherRealm Studios. Απεικονιζόμενος ως ο σπουδαιότερος μαχητής και πρωταθλητής του Earthrealm, είναι ο πρωταγωνιστής της σειράς. Έκανε το ντεμπούτο του στο αρχικό παιχνίδι του 1992 ως ένας μοναχός Σαολίν με ξεχωριστές κινήσεις, οι οποίες είχαν σκοπό να είναι οι ευκολότερες που μπορούσαν να εκτελέσουν οι παίκτες. Από το ντεμπούτο του μέχρι σήμερα, ο Λιού Κανγκ έχει εμφανιστεί σε όλα τα κύρια παιχνίδια εκτός από το *[[Mortal Kombat: Deadly Alliance]]* (2002). Είναι επίσης και ένας από τους πρωταγωνιστές του spin-off δράσης-περιπέτειας *[[Mortal Kombat: Shaolin Monks]]* (2005).

Η ιστορία του χαρακτήρα στα δύο πρώτα παιχνίδια είναι να γίνεται ο νικητής στα τουρνουά Mortal Kombat σώζοντας το Earthrealm από κατάκτηση από τις αντίπαλες δυνάμεις του Outworld. Και στην αρχική και στην εναλλακτική χρονική αλληλουχία ο Λιού Κανγκ κάποια στιγμή πηγαίνει στη πλευρά των κακών με το να γίνετε ζόμπι στην αρχική σειρά των βιντεοπαιχνιδιών (1992 - 2006), και στην εναλλακτική (2011 - 2019) αναστένεται από τον Quan Chi και διοικεί το Netherrealm. Επιστρέφει στη πλευρά των καλών στο Mortal Kombat 11 (2019) όπου γίνεται στο τέλος ο Θεός της Φωτιάς.

## Εμφανίσεις

### Βιντεοπαιχνίδια Mortal Kombat

#### Σε παιχνίδια της Midway Games
O Λιού Κανγκ εισάγεται στο αρχικό ''Mortal Kombat'' παιχνίδι ως ένας Κινέζος μοναχός Σαολίν κουνγκ φου. Παίρνει μέρος στο τουρνουά ώς εκπρόσωπος των μοναχών Σαολίν με σκοπό να νικήσει τον μοχθηρό μάγο Σανγκ Τσουνγκ, τον διοργανωτή του τουρνουά. Τελικά νικά τον μέγα πρωταθλητή Goro και τον Σανγκ Τσουνγκ, με αποτέλεσμα να γίνεται ο νέος πρωταθλητής του Mortal Kombat και οι Σαολίν να ξαναπαίρνουν τον έλεγχο του τουρνουά.

## Παραπομπές

Κατηγορία:Χαρακτήρες βιντεοπαιχνιδιών
Κατηγορία:Πρωταγωνιστές βιντεοπαιχνιδιών
__ΕΥΡΕΤΗΡΙΟ__
Κατηγορία:Φανταστικοί θεοί
Βορειοδυτική Επικράτεια

thumb|Χάρτης της Γης του Ρούπερτ και της Βορειοδυτικής Επικράτειας το 1859
Η **Βορειοδυτική Επικράτεια** (αγγλικά: North-Western Territory) ήταν περιοχή της βρετανικής Βόρειας Αμερικής μέχρι το 1870 και πήρε το όνομα της σε σχέση με το πού βρισκόταν σε σχέση με τη Γη του Ρούπερτ.

Λόγω της έλλειψης ανάπτυξης, εξερεύνησης και χαρτογραφικών ορίων της εποχής, τα ακριβή όρια, η ιδιοκτησία και η διοίκηση της περιοχής δεν είχαν καθοριστεί επακριβώς όταν υπήρχε η επικράτεια. Δεν υπάρχει επίσης οριστική ημερομηνία κατά την οποία οι Βρετανοί διεκδίκησαν για πρώτη φορά την κυριαρχία τους στην επικράτεια. Οι χάρτες διαφέρουν ως προς τον καθορισμό των ορίων της επικράτειας. Ωστόσο, στη σύγχρονη χρήση, η περιοχή είναι γενικά αποδεκτό ότι οριοθετούνταν από τη σύγχρονη Βρετανική Κολομβία, τη Γη του Ρούπερτ, τη Ρωσική Αμερική (σημερινή Αλάσκα) και τον Αρκτικό Ωκεανό. Η περιοχή κάλυπτε το σημερινό Γιούκον, τα ηπειρωτικά Βορειοδυτικά Εδάφη, τη βορειοδυτική ηπειρωτική περιοχή του Νούναβουτ, το βορειοδυτικό Σασκάτσουαν και τη βόρεια Αλμπέρτα.

Η Βορειοδυτική Επικράτεια δεν ήταν τεχνικά εντός της γης που παραχωρήθηκε στην Εταιρεία του Κόλπου του Χάντσον τον Μάιο του 1670, καθώς η περιοχή δεν ανήκει στη λεκάνη απορροής του κόλπου του Χάντσον. Ωστόσο, η Εταιρεία του Κόλπου του Χάντσον εξακολουθούσε να είναι ο de facto διαχειριστής της περιοχής και η περιοχή περιλαμβανόταν στην ίδια διαδικασία μεταφοράς, μαζί με τη Γη του Ρούπερτ, στον Καναδά από την Εταιρεία του Κόλπου του Χάντσον, με ισχύ την 15η Ιουλίου 1870.

## Παραπομπές


## Εξωτερικοί σύνδεσμοι
*Rupert's Land and North-Western Territory Order 

*
Γιαμίτ

Το **Γιαμίτ** (εβραϊκά: ימית) ήταν ισραηλινός οικισμός στο βόρειο τμήμα της χερσονήσου του Σινά με πληθυσμό περίπου 2.500 κατοίκους. Ιδρύθηκε κατά τη διάρκεια της κατοχής της χερσονήσου από το Ισραήλ από το τέλος του Πολέμου των Έξι Ημερών του 1967 έως ότου αυτό το τμήμα του Σινά να παραδοθεί στην Αίγυπτο τον Απρίλιο του 1982, ως μέρος των όρων της ειρηνευτικής συνθήκης Αιγύπτου-Ισραήλ του 1979. Πριν την επιστροφή της γης στην Αίγυπτο, όλα τα σπίτια εκκενώθηκαν και ισοπεδώθηκαν με μπουλντόζες.

Βρισκόταν στην περιοχή της πεδιάδας της Ραφίας νότια της Λωρίδας της Γάζας. Για το Γιαμίτ υπήρχαν σχέδια να γίνει μια μεγάλη πόλη για 200.000 ανθρώπους που θα δημιουργούσε μια ζώνη ασφαλείας μεταξύ της Λωρίδας της Γάζας και της χερσονήσου του Σινά. Χτίστηκε σε περιοχή 14.000 εκταρίων από τα οποία είχαν εκδιωχθεί κρυφά περίπου 1.500 οικογένειες Βεδουίνων των φυλών Αλ-Ραμιλάτ υπό τις άμεσες διαταγές του τότε υπουργού Άμυνας Μοσέ Νταγιάν και του επικεφαλής της Νότιας Διοίκησης Αριέλ Σαρόν.

## Παραπομπές


## Εξωτερικοί σύνδεσμοι
* 

Κατηγορία:Χερσόνησος του Σινά
Κατηγορία:Σχέσεις Αιγύπτου-Ισραήλ
Κατηγορία:Πρώην πόλεις
Λιβαδάρι Πρέβεζας

Το **Λιβαδάρι** είναι μικρός οικισμός της Ηπείρου στην Περιφερειακή Ενότητα Πρεβέζης.

## Γενικά στοιχεία
Το Λιβαδάρι βρίσκεται στα βόρεια όρια με την Περιφερειακή Ενότητα Θεσπρωτίας, σε υψόμετρο 280 μέτρα. Απέχει περίπου 24 χιλιόμετρα (από Μεσοπόταμο) ΒΔ. από το Καναλλάκι (έδρα του δήμου), 10 χιλιόμετρα ΒΑ. από την Πάργα ενώ ανατολικά του είναι η λίμνη-έλος Καλοδικίου. Αναφέρεται επίσημα το 1919 γραμμένο ως *Λειβαδάριον* ορίζεται έδρα της ομώνυμης νεοϊδρυθείσας κοινότητας με το ΦΕΚ 181Α - 14/08/1919 και το 1940 το ονομά του να διορθώνεται σε Λιβαδάριον. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι μαζί με τις Βρύσες αποτελούν την ομώνυμη  κοινότητα που ανήκει στη Δημοτική Ενότητα Πάργας του δήμου Πάργας ενώ σύμφωνα με την απογραφή 2021 απογράφησαν 12 κάτοικοι.

Η εκκλησία του οικισμού είναι αφιερωμένη στον Προφήτη Ηλία, ενώ υπάρχει και το εξωκλήσι του Αγίου Γεωργίου.
μικρογραφία|Ιερός Ναός Προφήτου Ηλιού Λιβαδαρίου

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Πάργας